Рóсдал поселе́ние ккола Россиялъул муниципалиял гІуцІалабазул цо тайпа, жинда гъорлъ цо ялъуни чанго росдал  гІумру гьабулеб бакІ бугеб, жалги росдал гІумру гьабулел бакІазул (посёлок, росу, станица, деревня, кули, кишлак ва цогидал) гІаммаб территорияздалъун цолъизарурал, ва жидеда жаниб бакІалъул нухмалъи гьабулеб гьениб гІумру гьабулеб халкъалъи жинцаго яги рищарал ва цогидал бакІалъул нухмалъулел идарабаз. Росдал поселениял уна муниципалиял мухъазде гъорлъе.

Росдал поселениязул бакІалхул нухмалъулел идарабазе конституциялъ чІезарурал тхтиярал ккола бакІалъул бюджет гІуцІи, муниципалияб буголъиялда тІад ихтияр гьаби, бакІалъул нухмалъиялъул идарабазул структураби жидецаго рихьизари, бакІалъуд нухмалъиялъул территориалияб гІуцІи гьаби, жамгІияб гІадлу чІезаби ва цогидалги.

Сипатал
Гьаб муниципалияб гІуцІиялъул тайпа бахьизабун букІана 2003 соналъул «Россиялъул Федерациялъул бакІалъул жинцаго нухмалъи гьабиялъул принципазул хІакъалъулъ» къануналда ва тасдикъ гьабуна гьеб муниципалияб рефорама гьабулеб мехалъ.

Росдал поселениязде гъорлъе ине бегьула цо росдал гІумру гьабулеб бакІ ялъуни посёлок, жидер халкъалъул къадар 1000-ялдаса бугеб (цІикІкІараб гъунки бугел территориязе — 3000 чиясдаса цІикІкІун) ва/ялъуни цо гІаммаб территориялдалъун цолъизабураб цо чанго росдал гІумру гьабулеб бакІ, жидер халкъалъул къадар 1000-ялдаса гъокье бугеб (цІикІкІараб гъунки бугел территориязе — 3000 чиясдаса дагь).

Росдал поселениялъул букІуна административияб марказ — гІумру гьабулеб бакІ, жиб тасдикъ гьабураб бакІалъул гІадатазда ва билълъараб инфраструктураялд рекъон, ва жинда жаниб Россиялъул Федерациялъул субъекталъул къануналда рекъон гьеб росдал поселениялъул нухмалъиялъул идара бугеб

КІиго яги гьелдаса цІикІкІун гІумру гьабулел бакІал ругел росдал поселениялъул гІорхъаби лъола гьелъул административияб марказалдаса цо хІалтІул къоялда жаниб киналго гІумру гьабулел бакІазул гІадамал лъелго инеги ун нахъруссине бегьулеб манзилалда. Гьоркьосабахъи букІуна дагьаб халкъалъул гъунки бугел ялъуни нух бахъизе захІматал бакІал ругел территориязул.

Къадар
Росстаталъул баяназда рекъон 2014 соналъул 1 январалде Россияла букІун буго 18 525 росдал поселение, на 1 января 2013 года — 18 722, 2012 соналъул 1 январалде — 18 883, на 1 января 2011 года — 18 996, 2010 соналъул 1 январалде — 19 591.

ХІужжаби

Муниципалиял гІуцІалаби